

**Hva er Ditropan?**

Ditropan er et antikolinergisk legemiddel og det virksomme stoffet heter Oxybutynin.

Det brukes primært for behandling av hyppig vannlatingstrang/over-aktiv blære og for generell urininkontinens.

**Hvordan virker Ditropan?**

Hyperhidrose/overdrevet svetting, påvirkes og stimuleres av det sympatetiske nervesystemet og av et signalsubstans som heter acetylkolin.

Ditropan blokkerer acetylkolin og reduserer dermed svettingen.

**Hvem bør ikke bruke Ditropan?**

Ditropan er kontraindisert hos pasienter som har Glaukom (grønn stær), lever eller nyre sykdom, forstørret prostata eller andre problemer med å tømme blæren.

Ulcerøs kolitt, eller sykdommer i fordøyelsen f eks gastroesofagal refluks eller Myasthenia gravis.

Da Ditropan påvirker kroppens naturlige temperaturregulering, så kan det øke risikoen for heteslag. Dette gjelder særlig for de pasienter som ofte oppbevarer seg i varmt klima.

(utenlandsferier/bastu/sauna).

**Hvilke bivirkninger kan man få av Ditropan?**

Den vanligste bivirkningen er munntørrhet.

Noen vil oppleve tåkesyn. Dersom det oppstår er det ikke anbefalt å kjøre bil.

Andre bivirkninger om hodepine, urinretensjon, hjertebank og forstoppelse kan forekomme.

Pga munntørrhet øker risikoen for hull i tennene, og god munnhygiene er viktig.

**Graviditet og amming:**

Det foreligger ikke gode nok studier og vi anbefaler ikke å bruke Ditropan hvis du er gravid eller ammer.

**Hvordan følges behandlingen opp?**

Behandling med Ditropan er ikke helbredende, og det finnes ikke noe fasitsvar på hvor lenge du bør/kan bruke tablettene. Det er en symptomlindrende behandling og hvorvidt du skal fortsette er en individuell vurdering avhengig av bivirkninger og effekt, som du kan ta videre med din fastlege.